Mauvaise administration d’un supérieur de monastère
Material: papyrus
Place: Antaiopolites
Categories: Brief
Bericht
Kloster
Verwaltung
Andreas an Georgios
κατὰ τὴν δευτέραν τοῦ παρόντος μηνὸς Φαμενὼθ 
κατέλαβεν τὸν ὅρμον τοῦ μοναστηρίου Ἀφροδιτοῦς ὁ μεγαλοπρ 
κόμες Ἰωάννης, πέμψας μοι γράμματα τῆς σῆς θεοφιλοῦς εὐτεκνίας, 
καὶ ἐκ τούτων γνοὺς τὴν ῥῶσιν αὐτῆς, ἐδόξασα τὸν δεσπότην Θεὸν· 
προετρεψάμην δὲ τὴν αὐτοῦ μεγαλοπρέπειαν ἀνελθεῖν εἰς τὰ 
μοναστήρια καὶ ἐπισκέψασθαι τὴν τούτων διοίκησιν. οὐκ  
τέως τοῦτο ποιῆσαι,  ὅμως ὡς ἐξήλθαμεν τῇ τρίτῃ ἕωθεν 
εἰς τὸ κτῆμα τὸ λεγόμενον Περνίς, μετεστειλάμην αὐτὸν ἐκεῖσε, 
ὀφείλων διαλεχθῆναι αὐτῷ τὰ εἰκότα ἰδιαζόντως πρὸ τοῦ ἀνάπλου 
ἡμῶν, καὶ φθασάσης τῆς αὐτοῦ μεγαλοπρεπείας, κατέλαβαν καὶ 
οἱ εὐλαβέστατοι ἀδελφοὶ τοῦ μοναστηρίου Στρατονικίδος, κατα
κράζοντες Ἰερημίου τοῦ προεστῶτος, καὶ λέγοντες μυρίας βίας 
 ἀνατροπῆς τοῦ μοναστηρίου, περί τε τῶν τούτου χρεῶν 
ἐπὶ τοῦ χρόνου τῆς διοικήσεως αὐτοῦ, καὶ ἀκούσας ὁ αὐτὸς μεγαλοπρ 
ἀνὴρ τὰ παρʼ αὐτῶν λεχθέντα, μάλιστα ὅτι οὐκ ὑπάρχει σήμερον 
τῷ μοναστηρίῳ ἐκείνῳ εἷς  ξέστης ἐλαίου, καὶ ἓν  κνίδιον οἴνου, 
καὶ δέκα  ἀρτάβας σίτου ἠγανάκτησεν πάνυ κατὰ τοῦ αὐτοῦ Ἰερημίου, 
καὶ οὐ συνεχώρησεν αὐτὸν ἀνελθεῖν μεθʼ ἡμῶν ἕως τῆς  , 
ἀλλὰ ἀφῆκεν ἐν τῷ μοναστηρίῳ Ἀφροδιτοῦς, ἄχρι ἀποθέσεως 
τῶν λόγων αὐτοῦ σὺν Θεῷ μετὰ τὴν διοίκησιν τοῦ πρώτου μοναστηρ 
τῆς . λοιπάζεται γὰρ ὁ λόγος αὐτοῦ τετρακοσία  νομίσματα 
μικρῷ ἢ πρός, ὑπὲρ μόνης τῆς διοικήσεως τοῦ μοναστηρίου 
ἑνὸς  ἐνιαυτοῦ τῆς πρώτης ἰνδ, χωρὶς τῶν ἄλλων χρεῶν 
τῶν δανιστῶν συντείνοντων εἰς ἕτε[ρ]α τριακόσια δεκατέσαρ  νο 
καὶ κατʼ αὐτὴν  ἡμέραν ἀντεπ[έ]ρασεν μετὰ τῶν θεοσεβεσττ 
ἀδελφῶν Ἰακώβου, Ἀγαθοῦ, Φοιβάμμωνος, βουλόμενος ἅμα αὐτοῖς 
βερετοις προλαβεῖν ἐπὶ τὴν Ἀντινόου, καὶ πρὸς εἴδησιν τῆς 
ὑμετέρας θεοφιλοῦς εὐτεκνίας ταῦτα γέγραφα, ἀνέρχεται δὲ 
μεθʼ ἡμῶν Ἰερημίας, ὁ προεστὼς τοῦ μοναστηρίου Ἀφροδιτοῦς 
ἕως τῆς Ἀντινόου. ἀσπάζομαι πρὸ πάντων τὴν σὴν ἀδελφικὴν 
θεοφιλίαν ἐν Κυρίῳ, μετὰ πάντων τῶν των σὺν αὐτῇ καὶ ἀγαπούντω 
αὐτὴν ἀδελφῶν. οἱ σὺν ἐμοὶ ἀσπάζονται ὑμᾶς ἐν Κυρίῳ· 
τὸ μοναστήριον  κεῖται.  Φαμενὼθ γ, ἰνδ β. 
μὴ  δὲ ἡ ὑμετέρα θεοφιλία κατὰ τοῦ γραμματηφόρο· 
ἐπειδὴ ἐκράτησα αὐτὸν ἐνταῦθα ἄχρι παρουσίας τοῦ μεγάλ κόμι, 
καὶ εἶθʼ οὕτως ἀπέλυσα αὐτὸν πρὸς ὑμᾶς
τῷ τὰ πάντ θεοφιλε πνικῷ ὑιῷ ἀββᾶ Γεωργίῳ προεστ,
ἀββ Ἀνδρέας ἐλεεινός.